b'\n_START_ARTICLE_\nQuintus Caecilius Metellus Numidicus\n_START_PARAGRAPH_\nQuintus Caecilius Metellus Numidicus (noin 160 eaa. \xe2\x80\x93 91 eaa.) oli Rooman senaatin konservatiivisen siiven edustaja ja Gaius Mariuksen vastustaja. Vuonna 109 eaa. h\xc3\xa4net valittiin konsuliksi ja Rooman joukkojen ylip\xc3\xa4\xc3\xa4lik\xc3\xb6ksi Numidiaan, Jugurthan sotaan, kunnes Marius otti h\xc3\xa4nen paikkansa. Vuonna 102 eaa. h\xc3\xa4nest\xc3\xa4 tuli kensori. Kensorina h\xc3\xa4n vastusti edelleen Mariusta ja yritti saada Mariuksen tukijan, Saturninuksen pois senaatista, kuitenkaan siin\xc3\xa4 onnistumatta. Lopulta, poliittisten vastustajiensa painostuksesta, h\xc3\xa4n joutui vet\xc3\xa4ytym\xc3\xa4\xc3\xa4n politiikasta ja siirtym\xc3\xa4\xc3\xa4n omaehtoiseen maanpakoon. Metellus p\xc3\xa4\xc3\xa4si palaamaan Roomaan vuonna 99 eaa. Viimeiset vuotensa Metellus vietti poissa julkisuudesta. Ciceron ker\xc3\xa4\xc3\xa4mien aikalaishuhujen mukaan Metellus kuoli myrkytettyn\xc3\xa4 vuonna 91 eaa._NEWLINE_Metellus Numidicus eli aikakautena, jolloin korruptio lis\xc3\xa4\xc3\xa4ntyi Rooman politiikassa, mutta h\xc3\xa4n onnistui s\xc3\xa4ilytt\xc3\xa4m\xc3\xa4\xc3\xa4n rehdin miehen maineensa.'